**ПОЛИТИКА ЗА ЗАЩИТА НА ЛИЧНИТЕ ДАННИ**

**В АПЕЛАТИВЕН СЪД - БУРГАС**

В качеството си на администратор на лични данни Апелативен съд – Бургас има задължение, съгласно изискванията за информираност по чл. 13 и чл. 14 от Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), да Ви информира за извършваните от съда дейности по обработване на личните данни, целите за които се обработват данните, мерките и гаранциите за защита на обработваните данни, правата Ви и начина, по който може да ги упражните.

***1. ДАННИ ЗА АДМИНИСТРАТОРА.***

Апелативен съд - Бургас е администратор на лични данни, които се обработват при или във връзка с осъществяване на възложените му от закона правомощия, по повод дейността на съда и за изпълнението на задължения по договори, по които съдът е страна.

1) За контакт с Апелативен съд – Бургас:

Адрес: град Бургас, ул. „Александровска“ № 101;

Електронна поща: burgas-as@justice.bg

Факс: 056/840 276

2) За контакт с длъжностното лице за защита на личните данни:

Жанета Марчева

Телефон за връзка: 056/859921

***2.ЦЕЛИ, ЗА КОИТО СЕ ОБРАБОТВАТ ЛИЧНИТЕ ДАННИ***

Информацията, която може да съдържа Ваши лични данни, се обработва за следните цели:

- Правораздавателна дейност по граждански, търговски и наказателни дела

- Човешки ресурси

- Заявления, сигнали и други искания, в т. ч. заявления за упражняване на права по Регламент (ЕС) 2016/679 до административния ръководител - председател на Апелативен съд - Бургас

- Изпълнение на договори

- Инициативи

***3. КАТЕГОРИИ ЛИЧНИ ДАННИ И ОСНОВАНИЯ, НА КОИТО СЕ ОБРАБОТВАТ В АПЕЛАТИВЕН СЪД - БУРГАС.***

1) Категории лични данни, свързани с правораздавателната дейност на Апелативен съд – Бургас.

Апелативен съд – Бургас упражнява правомощията си при спазване на законовите задължения, които произтичат за администратора на лични данни на основанията, предвидени в чл. 6, nap. I, б. „д“ и „в“ от Регламент (ЕС) 2016/679 (Общ регламент относно защитата на данните), а именно при упражняване на официални правомощия и изпълнение на задължения, които произтичат от правото на ЕС и от българското законодателство. За обработването на лични данни във връзка с наказателни дела се прилагат съответните изисквания на Закона за защита на личните данни, глава осма „Правила за защита на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания, включително предпазването от заплахи за обществения ред и сигурност и тяхното предотвратяване“.

За целите на съдебното производство се обработват следните лични данни: имена, ЕГН, адрес, телефон, семейно положение, родствени връзки, професионална автобиография, здравен статус, медицински данни, имотно състояние, финансово състояние, участие и/или притежаване на дялове, ценни книжа и др. на следните групи лица:

- *лица (страни и техни процесуални представители, свидетели, адвокати по чл.31 ЗА)*, които сезират съда с молби, жалби, предложения и други искания с цел тяхното индивидуализиране. С оглед естеството на искането това са данни, свързани с физическата идентичност, икономическата идентичност, социална идентичност, семейна идентичност, данни за съдебното минало, данни относно здравословното състояние, които се използват за целите на правораздавателната дейност на съда, регламентирана в Закон за съдебната власт и за които е предвидено в съответния закон или друг нормативен акт, като изпращане на призовки, съдебни книжа и друга кореспонденция, свързана с входящи и изходящи документи по повод движението и обработването на съдебните съда.

- *вещи лица, преводачи, тълковници и др.*, назначени по образуваните в Апелативен съд - Бургас дела. Това са данни, свързани с физическата, икономическата и социалната идентичност на тези лица, както и данни, свързани с изисквания по повод изплащане на техните възнаграждения.

2) Категории лични данни, извън правораздавателната дейност на Апелативен съд – Бургас.

В тази графа се включват лични данни, обработвани от Апелативен съд – Бургас при изпълнение на дейностите му по управление на човешките ресурси и финансово-счетоводна отчетност (на основание чл. 6, § 1, б. „в“ и чл. 9, § 2, б. „б“ от Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

- *съдии, съдебни служители, съдии и съдебни служители с прекратени служебни и трудови правоотношения, стажант-юристи и кандидати за работа* в Апелативен съд – Бургас. Обработваните категории данни включват данни за физическа идентичност (имена, паспортни данни, адрес, телефон, електронен адрес, образ и др.), социална идентичност (образование, документ за придобито образование, трудов опит, професионална квалификация, за придобита юридическа правоспособност, за владеене на чужди езици и други умения), семейна идентичност, икономическа идентичност (имотно състояние, банкова информация), принадлежност/членство в организации, лични данни за съдебното минало, лични данни за здравословното състояние, ТЕЛК-решения, медицински свидетелства, болнични листи и всяка прилежаща към тях документация, данни за свързани лица, както и други данни, изискуеми по силата на специалните закони, които регламентират трудовите и служебни правоотношения, данъчно-осигурителните правоотношения, счетоводното отчитане на дейността, безопасните и здравословни условия на труд, както и социалните въпроси. При процедурите по подбор на персонала се спазват изискванията на специалните закони, уреждащи тази дейност.

Когато в процедура по подбор се изисква представянето на оригинали или нотариално заверени копия на документи, удостоверяващи физическа и психическа годност на кандидата, необходимата квалификационна степен и стаж за заеманата длъжност, субектът на данните, който не е одобрен за назначаване, може да поиска в 30-дневен срок от окончателното приключване на процедурата по подбор да получи обратно представените документи.

- *изпълнители по договори на съда /контрагенти/ и представители на ЮЛ.* Във връзка с финансово-счетоводната отчетност на съда се използват лични данни, с цел изпълнение на произтичащите законови задължения във връзка с правоотношенията на лицата и/или постигане на финансова отчетност.

В изпълнение на своите дейности и във връзка с правомощията си, Апелативен съд - Бургас обработва лични данни на физически лица за изпълнение на договорите, които сключва по реда на Закона за обществените поръчки или по Закона за задълженията и договорите. Във връзка с изпълнението на тези договори се обработват лични данни на отделни физически лица за индивидуализиране на страните по договора и в минимален обем, достатъчен за точното изпълнение на задълженията по съответния договор. Достъп до тази информация се предоставя на трети лица, само когато това е посочено в закон.

Правното основание за обработване на личните данни във връзка с изпълнението на договори е чл. 6, nap. 1, б. „б“ от Регламент (ЕС) 2016/679.

- *Заявители извън правораздавателната дейност по* ***заявления*, *сигнали и други искания*,** *в т.ч. по Закон за достъп до обществена информация.*

За разглеждане на заявления, сигнали и други искания, като например заявления за достъп до обществена информация, заявления за упражняване на права по Регламент (ЕС) 2016/679 и др., се обработва информация в рамките на допустимото от съответния закон. В зависимост от естеството на искането данните се отнасят до физическа, социална или друга идентичност на лицето. При обработването на информацията, съдържаща се в заявления, сигнали или другите искания, подадени пред Апелативен съд - Бургас, се обработват само лични данни, относими към конкретния случай. Данни могат да бъдат предоставени на трети лица, само ако е предвидено в закон.

Правното основание за обработване на личните данни е изпълнението на законови задължения, произтичащи във връзка със съответните заявления, сигнали и други искания -чл. 6, nap. 1, б. „в“ от Регламент (ЕС) 2016/679.

- *лица, взели участие в* *Инициативи на Апелативен съд - Бургас*

Обработването на лични данни в хода на дейности в подкрепа на социално значими каузи се осъществява въз основа на свободно, конкретно, информирано и недвусмислено съгласие на участващите субекти на данни. С оглед инициативата, това са данни, свързани с физическа, културна или социална идентичност. Използването на личните данни е за постигане на целите на инициативата, за изпращане на кореспонденция, за информиране на обществеността за резултатите от нея, включително чрез публикуване на снимки на страницата на съда.

Правното основание за обработване на личните данни на участници в инициативи е тяхното съгласие - чл. 6, nap. 1, б. „а“ от Регламент (ЕС) 2016/679.

Информираме Ви, че когато личните данни се обработват на основание съгласие, имате право по всяко време да оттеглите съгласието си. Оттеглянето на съгласието не засяга законосъобразността на обработването, основано на дадено съгласие преди неговото оттегляне.

***4. КАТЕГОРИИ ПОЛУЧАТЕЛИ НА ЛИЧНИ ДАННИ ИЗВЪН АПЕЛАТИВЕН СЪД – БУРГАС.***

Апелативен съд - Бургас разкрива лични данни на трети страни и получатели само ако те имат законово основание да ги получат. Категориите получатели на личните данни се определят за всеки конкретен случай, според законовото им основание да получат данни.

Категориите получатели могат да бъдат:

- други органи на съдебната власт и държавни институции с оглед изпълнение на нормативни задължения (Висш съдебен съвет, Инспекторат към Висшия съдебен съвет, Главна дирекция „Изпълнение на наказанията“ и др.)

- държавни и общински органи и органи, натоварени с публични функции в рамките на техните правомощия (НАП, НОИ, МВР, Национално бюро за правна помощ, Комисия за защита на личните данни и др.);

- банки и други финансови институции при възникнало законово или договорно задължение;

- куриерски фирми и пощенски оператори при адресиране на кореспонденция до физически или юридически лица - субекти на данни.

***5. СРОК НА СЪХРАНЕНИЕ НА ДАННИТЕ.***

Като администратор на данни Апелативен съд - Бургас прилага принципа за ограничаване на съхранението и съхранява лични данни в периоди, които са подходящи за целите, за които данните се обработват, като се отчита обществената значимост, научно-историческото или справочното им значение. Сроковете за съхранение на лични данни са нормативно определени в Правилника за администрацията на съдилищата, Правилата за защита на лични данни в Апелативен съд – Бургас и Номенклатурата на делата и сроковете за съхраняването им в Апелативен съд – Бургас, при спазване на специалните закони и подзаконови нормативни актове.

Срокът на съхранение е в зависимост от вида на данните:

- Описните книги и азбучниците се съхраняват за срок от 100 години, а книгите за открити и закрити заседания - 25 години;

- Документи, свързани с трудовоправни отношения се определят със срок на запазване 10 и 50 години;

- Документи, които имат временно оперативно - справочно значение, са със срокове за съхранение 3, 5, 10 или 20 години, съгласно Номенклатурата на делата със сроковете за съхраняване във Апелативен съд - Бургас.

- Определените документи за постоянно запазване се предават в Централния държавен архив, на основание чл. 48 от Закона за Националния архивен фонд. Обработването на лични данни за целите на Националния архивен фонд на Република България е в обществен интерес, като в тези случаи не се прилагат чл.15, 16, 18, 19, 20 и 21 от Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

***6. ПРАВА НА ФИЗИЧЕСКИТЕ ЛИЦА - СУБЕКТИ НА ДАННИ.***

Предприетите мерки за защита на личните данни в съответствие с изискванията на Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) и Закона за защита на личните данни са насочени към осигуряване правата на субектите, чиито лични данни се обработват, а именно:

- Право на достъп до личните данни, свързани с лицето, които се обработват от администратора;

- Право на коригиране на неточни или непълни данни;

- Право на изтриване (правото да бъдеш забравен), ако са приложими условията на чл. 17 от Регламент 2016/679 - лични данни, които се обработват незаконосъобразно или с отпаднало правно основание (изтекъл срок на съхранение, оттеглено съгласие, изпълнена първоначална цел, за която са били събирани и др.);

- Право на ограничаване на обработването, ако се оспорва точността или законосъобразността на обработването, при условията на чл. 18 от Регламент (ЕС) 2016/679;

- Право на преносимост на данните, ако са налице условията за преносимост по чл. 20 от Регламент 2016/679;

- Право на възражение, ако са налице условията на чл. 21 от Регламент 2016/679.

- Право субектът на данни да не бъде обект на решение, основаващо се единствено на автоматизирано обработване, включващо профилиране. Информираме Ви, че при обработването на лични данни, осъществявано от Апелативен съд - Бургас, не се включват операции по автоматизирано обработване и профилиране по смисъла на чл. 22 от Регламент (ЕС) 2016/679.

Горните права можете да упражните, чрез отправено искане до административния ръководител – председател на Апелативен съд - Бургас писмено или по електронен път, което следва да е конкретно и обосновано. В искането следва да посочите име, адрес и други данни за идентифицирането Ви като субект на данните, да опишете в какво се изразява искането Ви, предпочитаната от Вас форма за комуникация и действия по искането. Искането следва да бъде подписано и изпратено на адреса на Апелативен съд - Бургас, като посочите и адрес за кореспонденция с Вас.

В случаите, когато упражнявате горните права по електронен път, заявлението следва да е подписано с квалифициран електронен подпис, в съответствие с условията на Закона за електронния документ и електронните удостоверителни услуги, Закона за електронното управление и Закона за електронната идентификация.

В случаите, когато заявлението се подава от друго лице, към нето се представя нотариално заверено пълномощно.

***7. ПРАВО НА ЖАЛБА ДО НАДЗОРЕН ОРГАН ИЛИ ДО СЪДА.***

Ако считате, че са нарушени Ваши права като граждани по Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), имате право да подадете жалба до Комисията за защита на личните данни, по отношение на лични данни, обработвани за цели извън контекста на правораздавателната дейност или до Инспектората към ВСС, когато личните данни са обработвани в контекста на правораздавателната дейност на Апелативен съд - Бургас, както и да обжалвате актовете и действията на администратора на лични данни пред съответния административен съд.

***8.******ПРЕДАВАНЕ НА ЛИЧНИ ДАННИ В ТРЕТИ ДЪРЖАВИ.***

Апелативен съд - Бургас предоставя лични данни на трети държави или международни организации по реда на чл.72 и сл. от Закона за защита на личните данни при наличие на договор за правна помощ, във връзка с изпълнение на съдебни поръчки по съдебните производства.

***9. МЕРКИ ЗА ЗАЩИТА НА ЛИЧНИТЕ ДАННИ В СЪДА.***

Апелативен съд - Бургас е предприел ефективна защита на обработваните лични данни, чрез въвеждане на необходимите технически и организационни мерки, които се прилагат и за водените регистри, утвърдени със заповед на административния ръководител – председател. Съдът предоставя възможност за упражняване правата на субектите на данни, предвидени в Регламент (ЕС) 2016/679 на Европейския парламент и на Съвета от 27.04.2016 година относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

***10.* *ЗНАЧЕНИЕ НА ПРЕДОСТАВЕНИТЕ ЛИЧНИ ДАННИ.***

Апелативен съд - Бургас обработва Вашите лични данни, като задължително изискване за изпълнение на правомощията и законовите му задължения. Непредоставянето на личните Ви данни в тези случаи препятства възможността за предприемане на действия по Ваши искания.

Когато за обработването на данни е необходимо Вашето съгласие като субект на личните данни, те се обработват само ако свободно, конкретно, информирано и недвусмислено изразите своето съгласие за обработването, като подпишите декларация за съгласие по образец. В тези случаи имате право по всяко време да оттеглите съгласието си. Оттеглянето на съгласието води до преустановяване на събирането и по-нататъшното обработване на личните Ви данни.

***11.*** ***ИЗТОЧНИЦИ НА ПОЛУЧАВАНЕ НА ЛИЧНИ ДАННИ.***

Обработваните от Апелативен съд - Бургас лични данни се предоставят от физическите лица, за които се отнасят, както и от други лица/институции/ в предвидените в нормативен акт случаи.

*12. ИЗПОЛЗВАНЕ НА „БИСКВИТКИ“ (cookies)*

Използваните на интернет страницата „бисквитки“ (cookies) на Google Analytics събират статистически данни в анонимен вид с цел извършване на анализ, без да идентифицират лично отделните посетители.

В случай, че ползвате линк, който Ви препраща в друг сайт, той ще има собствени бисквитки и политика за сигурност, над които ние нямаме контрол.